Here is a page extracted from Wikipedia that may contain CSS, HTML, and a lot of unformatted text.

Title: Mauren
Content: Mauren (en alamanico Muura) ye un municipio de Liechtenstein. Muga a o norte con Schellenberg, a l'este con Feldkirch (Vorarlberg, Austria), a o sureste con Frastanz (Vorarlberg, Austria), y a o sud y ueste con Eschen.

D'antis mas yera dito Muron, nombre que apareixe en decumentos dende 1178. Tién un molimento homenache a o historiador y educador Peter Kaiser (1793–1864). En tot o municipio de Mauren bi ha una población de 4.141 personas.

L'alcalde d'o municipio ye Freddy Kaiser (FBP). O concello, trigau cada cuatre anyadas por o pueblo, ye formau por 10 miembros: seis d'o Partiu Progresista d'os Ciudadans, tres d'a Unión Patriotica y un atro libre.

Puestos d'intrés 
 Sportpark Eschen-Mauren.
 Casa d'a Ciudat de Mauren.
 Parroquia d¡Eschen-Mauren.
 Sendero Mauren-Eschen.

Comunicacions 
L'autobús, l'auto y a becicleta son os millors medios de transporte ta plegar enta Mauren. Un atro transporte posible ye o tren, encara que no no bi ha una gara en la ciudad, as mas amanadas se troban en Ruggell y en Schaan-Vaduz.

Esporte 
A seu d'o club de vela nacional d'o país se troba en Mauren, encara que o esporte mas important d'a ciudat ye o fútbol. L'equipo d'a ciudat ye o USV Eschen/Mauren, que chuga en a liga suiza y que ha ganau cuantas copas de Liechtenstein.

Vinclos externos 

 Pachina oficial d'o municipio de Mauren

Municipios de Liechtenstein